**Informatīvais ziņojums “Par izdevumiem prioritārajiem pasākumiem valsts budžetam 2018.gadam un ietvaram 2018.–2020.gadam”**

Pamatojoties uz Ministru kabineta (turpmāk – MK) 2017.gada 28.marta rīkojuma Nr.141 “Par likumprojekta “Par vidēja termiņa budžeta ietvaru 2018., 2019. un 2020.gadam” un likumprojekta “Par valsts budžetu 2018.gadam” sagatavošanas grafiku” (turpmāk – MK rīkojums Nr.141) pielikuma 12.punktu un 2017.gada 8.septembra un 2017.gada 12.septembra MK sēdēs nolemto, Finanšu ministrija ir sagatavojusi informatīvo ziņojumu “Par izdevumiem prioritārajiem pasākumiem valsts budžetam 2018.gadam un ietvaram 2018.–2020.gadam” (turpmāk – informatīvais ziņojums).

1. **Priekšlikumi valsts budžeta izdevumiem**

Valdību veidojošo koalīcijas sadarbības partneru darba grupa atbilstoši ministriju, citu centrālo valsts iestāžu un koalīcijas pārstāvju iesniegtajiem pieprasījumiem, sagatavoja priekšlikumus atbalstāmajiem prioritārajiem pasākumiem ministrijām.

Darba grupas papildus atbalstītais finansējums sadalījumā pa ministrijām, citām centrālajām valsts iestādēm un neatkarīgajām institūcijām ir atspoguļots tabulā.

**Valdību veidojošo koalīcijas sadarbības partneru darba grupas ministrijām un neatkarīgajām institūcijām atbalstītais papildu finansējums,** *euro*

| Ministrija | 2018 | 2019 | 2020 |
| --- | --- | --- | --- |
| **Kopā:** | **111 948 678** | **92 351 659** | **258 007 472** |
| Ministru kabinets | 508 944 | 385 444 | 155 444 |
| Korupcijas novēršanas un apkarošanas birojs | 599 327 | 799 327 | 999 327 |
| Tiesībsarga birojs | 145 149 | 150 221 | 144 776 |
| Aizsardzības ministrija | 912 000 | 847 000 | 847 000 |
| Ārlietu ministrija | 2 961 574 | 2 216 932 | 2 216 932 |
| Ekonomikas ministrija | 5 544 970 | 5 350 246 | 5 350 246 |
| Finanšu ministrija  | 6 097 350 | 6 126 911 | 11 883 133 |
| Iekšlietu ministrija | 11 346 997 | 10 647 864 | 14 463 969 |
| Izglītības un zinātnes ministrija | 14 873 196 | 8 607 234 | 12 491 687 |
| Zemkopības ministrija | 5 237 373 | 3 071 259 | 3 081 218 |
| Satiksmes ministrija | 4 136 371 | 6 371 | 6 371 |
| Labklājības ministrija | 39 347 351 | 40 992 815 | 41 027 780 |
| *tai skaitā, transferts uz Iekšlietu ministriju* | *163 894* |  |  |
| Tieslietu ministrija | 4 727 271 | 2 585 539 | 2 587 989 |
| Tieslietu ministrija (Zemesgrāmatu nodaļu, rajonu (pilsētu) tiesu, apgabaltiesas) | 456 840 | 231 885 | 2 922 754 |
| Vides aizsardzības un reģionālās attīstības ministrija | 4 169 650 | 1 500 000 | 1 500 000 |
| Kultūras ministrija | 6 706 898 | 4 421 583 | 6 350 962 |
| Valsts kontrole | 308 975 | 308 975 | 308 975 |
| Augstākā tiesa | 93 700 | 6 000 | 433 843 |
| Veselības ministrija | 2 007 200 | 1 994 400 | 1 994 400 |
| Satversmes tiesa | 165 133 | 386 339 | 374 002 |
| Prokuratūra | 766 304 | 915 315 | 4 066 666 |
| Radio un televīzija | 1 000 000 | 800 000 | 800 000 |
| 74. resors “Gadskārtējā valsts budžeta izpildes procesā pārdalāmais finansējums” | 0 | 0 | 144 000 000 |

Ministrijām atbalstītā finansējuma prioritārajiem pasākumiem sadalījums pa pasākumiem atbilstoši ministriju iesniegtajiem priekšlikumiem apkopots informatīvā ziņojuma pielikumā.

Ņemot vērā, ka gala lēmumi par fiskālās telpas palielinošiem pasākumiem un atbalstāmajiem prioritārajiem pasākumiem ir pieņemti Ministru kabineta 2017.gada 8., 12. un 14.septembra sēdē, informatīvajam ziņojumam pievienotajā sēdes protokollēmuma projektā nepieciešams noteikt termiņus maksimāli pieļaujamā valsts budžeta izdevumu kopapjoma un ministriju maksimāli pieļaujamā valsts budžeta izdevumu kopējā apjoma 2018., 2019. un 2020.gadam aprēķināšanai un nosūtīšanai ministrijām, kā arī valsts budžeta pieprasījumu 2018., 2019. un 2020.gadam sagatavošanai un iesniegšanai Finanšu ministrijā.

1. **Citi priekšlikumi**

Izglītības un zinātnes ministrija, aktualizējot 1., 2., 3. un 4. klases izglītojamo skaitu, ņemot vērā, ka izglītojamo skaits ir samazinājies un budžeta apakšprogrammā 01.07.00 “Dotācija brīvpusdienu nodrošināšanai 1., 2., 3. un 4.klases izglītojamiem” ir izveidojies izdevumu pārpalikums, iesniedza priekšlikumu par finansējuma pārdali uz Izglītības un zinātnes ministrijas budžeta apakšprogrammu 97.01.00 “Ministrijas centrālā aparāta darbības nodrošināšana” 231 111 *euro* apmērā 2018.gadā un turpmāk ik gadu Izglītības un zinātnes ministrijas kapacitātes stiprināšanai.

Ekonomikas ministrija ir iesniegusi priekšlikumu par finansējuma pārdali 2018.gadā un 2019.gadā budžeta programmas 24.00.00 “Statistiskās informācijas nodrošināšana” ietvaros, samazinot izdevumus pamatkapitāla veidošanai 25 964 *euro* apmērā un attiecīgi palielinot izdevumus atlīdzībai, lai nodrošinātu sagatavošanas darbus 2021.gada tautas skaitīšanai.

Finanšu ministre D. Reizniece-Ozola

Klinta Stafecka, 67095438

klinta.stafecka@fm.gov.lv